ગાંધીનગર: ગુજરાતના વિદ્યાર્થીઓને ઉચ્ચ અભ્યાસ માટે ગુજરાત અને કેનેડા યુનિવર્સિટીઓ પરસ્પર સહયોગ કરે તેવો અનુરોધ મુખ્યમંત્રી આનંદીબહેન પટેલે કર્યો હતો. મુખ્યમંત્રી આનંદીબહેન પટેલને ઈન્ડો કેનેડા ચેમ્બર્સ ઓફ કોમર્સનું ઉચ્ચસ્તરીય પ્રતિનિધિમંડળ ગાંધીનગરમાં કેનેડાની પ્રોગ્રેસિવ કોન્ઝર્વેટિવ પાર્ટીના નેતા પેટ્રિક બ્રાઉનના નેતૃત્વમાં મળ્યું હતું. આ ઉચ્ચસ્તરીય પ્રતિનિધિમંડળ ગુજરાતમાં ઊર્જા, સ્માર્ટ સિટી, આંતરમાળખાકીય સુવિધા ક્ષેત્રોમાં વિકાસ-રોકાણ અર્થે ગુજરાત પ્રવાસે આવેલું છે.